### Ψηφιακό Υλικό για Εκπαιδευτικούς στην ενότητα Κατασκευές
Αρχική | Πώς επικοινωνούσαν οι άνθρωποι παλιά; | Κώδικες και μέσα επικοινωνίας | Μυστικά μηνύματα | Πληροφορίες

Προτείνεται οι δύο τελευταίες ενότητες του βιβλίου να γίνουν με τη μορφή σχεδίων εργασίας (Project) με ενεργή συμμετοχή των παιδιών και πραγματοποίηση δράσεων και κατασκευών.

Στις περιπτώσεις που δεν χρησιμοποιούμε γραπτά ή προφορικά μηνύματα για να μπορέσει να γίνει κατανοητή η πληροφορία, θα πρέπει να υπάρχει κάποιος κώδικας που θα γνωρίζει ο αποστολέας και ο παραλήπτης.

? Τέτοιο παράδειγμα είναι κώδικας Μορς, σε καμία περίπτωση δεν χρειάζεται τα παιδιά μάθουν το αλφάβητο Μορς, όμως με μορφή παιχνιδιού μπορεί να τους δοθεί να κωδικοποιήσουν το όνομά τους ή και να αποκωδικοποιήσουν μια λέξη,

Η λέξη που τους έχει δοθεί είναι το:

– ? – | ? ? | ? ? ? ? | ? ? ? ? | – – | ? | ? – ? | ? ?
Κ | Α | Λ | Η | Μ | Ε | Ρ | Α

Τα σήματα μορς ή όποιος άλλος πιο απλός κώδικας, που μπορούν να φτιάξουν τα παιδιά, μπορεί να χρησιμοποιηθεί ώστε τα παιδιά να μεταφέρουν ένα μήνυμα μεταξύ τους.

? Η μετάδοση ενός τέτοιου μηνύματος θα μπορούσε να γίνει με άναμμα και σβήσιμο ενός φακού ή με μικρά σημαιάκια που θα σηκώνουν και θα κατεβάζουν τα παιδιά.

? Για παράδειγμα θα μπορούσαν να χρησιμοποιήσουν δύο σημαιάκια με διαφορετικά χρώματα για παράδειγμα λευκό και κόκκινο, όταν σηκώνουμε το λευκό θα σημαίνει τελεία και το κόκκινο παύλα ή ακόμα τα παιδιά να συμφωνήσουν ότι το ένα σημαίνει «ναι» το άλλο «όχι» και τα δύο μαζί «ίσως».

Αφήνουμε στη φαντασία των παιδιών να δημιουργήσουν όποιο κώδικα θέλουν.

? Η επικοινωνία των παιδιών μπορεί να γίνει είτε μέσα στη τάξη ή και ακόμα στην αυλή του σχολείου.

? Το παιχνίδι θα μπορούσε να έχει τη μορφή του παιχνιδιού «χαλασμένο τηλέφωνο», όπου οι ομάδες θα μεταφέρουν το μήνυμα η μια στην άλλη.

? To σήμα SOS που σχηματίζεται από τρεις τελείες, τρεις παύλες και τρεις τελείες

? ? ? ? ? ? ? ? ?, για πολλά χρόνια ήταν το διεθνώς αναγνωρισμένο σήμα κινδύνου.

Προαιρετική δραστηριότητα STEM.

Χρησιμοποιώντας το micro:bit μπορούμε να δημιουργήσουμε τη δική μας συσκευή που δημιουργεί σήματα Μορς.

Τα εικονίδια προγραμματισμού του micro:bit είναι στην παρακάτω εικόνα.

Η εφαρμογή υπάρχει και στη διεύθυνση: https://makecode.microbit.org/S30334-97952-52484-50476

ή μπορούμε να την κατεβάσουμε και να την εγκαταστήσουμε στο micro:bit

Αν είμαστε σε απόσταση και δεν ακούγεται ο ήχος μπορούμε να δείχνουμε την οθόνη του micro:bit με τις παύλες και τις τελείες.

Η προαιρετική δραστηριότητα δημιουργίας μιας συσκευής που θα παράγει ήχους «τελείας» και «παύλας» με τη χρήση του micro:bit, που υπάρχει διαθέσιμο στα σχολεία και μπορεί να προγραμματιστεί ώστε να αναπαράγει τις παύλες και τις τελείες με ηχητικά σήματα αλλά και εμφάνισή τους στην οθόνη, ώστε να είναι ορατές από μακριά. Ο προγραμματισμός του είναι ιδιαίτερα απλός (δίνεται ο κώδικας σε blo g s αλλά και έτοιμο το πρόγραμμα). Στο συγκεκριμένο πρόγραμμα το κουμπί Α αντιστοιχεί στην «τελεία» το Β στην «παύλα», όμως εφόσον το επιθυμείτε μπορείτε με τα παιδιά με χρήση του makecode https://makecode.microbit.org/S30334-97952-52484-50476 να τροποποιήσετε τις λειτουργίες των κουμπιών, τον ήχο που ακούγεται ή και τους αντίστοιχους χρόνους.

[