### Ψηφιακό Υλικό για Εκπαιδευτικούς στην ενότητα Κατασκευές
Αρχική | Πώς επικοινωνούσαν οι άνθρωποι παλιά; | Κώδικες και μέσα επικοινωνίας | Μυστικά μηνύματα | Πληροφορίες

Σε αυτό το μάθημα τα παιδιά θα χρησιμοποιήσουν έναν απλό κώδικα κρυπτογράφησης και θα επικοινωνήσουν μεταξύ τους.

Μία από τις απλούστερες και πιο γνωστές τεχνικές κρυπτογράφησης είναι ο Κώδικας του Καίσαρα. Είναι ένας κώδικας αντικατάστασης στον οποίο κάθε γράμμα του κειμένου αντικαθίσταται από κάποιο άλλο γράμμα με σταθερή απόσταση κάθε φορά στο αλφάβητο. Για παράδειγμα, αν επιλέξουμε να έχουμε μετατόπιση κατά 3, το γράμμα Α στον εξωτερικό δίσκο θα αντικαθίσταται από το Χ, το Β από το Ψ και ούτω καθεξής.

Οι ιστοριογράφοι αναφέρουν αυτή τη μέθοδο χρησιμοποιούσε ο Ιούλιος Καίσαρας, για να προστατεύει την αλληλογραφία του.

Για να διευκολυνθούμε μπορούμε να χρησιμοποιήσουμε ένα δίσκο Κρυπτογράφησης του Καίσαρα (Caesar Cipher), με εκτύπωση του δείγματος από το αντίστοιχο ΨΜΑ Ceasar_Dish.

Το μυστικό μήνυμα που υπάρχει στο βιβλίο αντιστοιχεί σε μετατόπιση τριών θέσεων:

Η | Χ | Θ | Δ | Ι | Β | Ξ | Χ
Κ | Α | Λ | Η | Μ | Ε | Ρ | Α

? Στη συνέχεια ζητάμε από τα παιδιά να γράψουν ένα μυστικό μήνυμα, που να έχει έναν θετικό χαρακτηρισμό για τους / τις συμμαθητές/τριες τους και να τους το στείλουν δίνοντάς τους την κλείδα κρυπτογράφησης (μετατόπιση στον δίσκο του Καίσαρα).

? Μπορείτε να ενεργοποιήσετε όλες ομάδες δίνοντάς τους τη δραστηριότητα ως πρόκληση και βραβεύοντας στο τέλος όλες τις ομάδες, με βραβεία για την ομάδα που: Θα δημιουργήσει πιο σύντομα το μήνυμά της, αυτή που θα το αποκρυπτογραφήσει πρώτη, αυτή που θα έχει τον ποιο ωραίο χαρακτηρισμό για τους συμμαθητές της, αυτή που συνεργάστηκε καλύτερα , . . .

? Εφόσον έχετε χρόνο και διάθεση μπορείτε να οργανώσετε ένα παιχνίδι αναζήτησης θησαυρού στο χώρο του σχολείου με κρυπτογραφημένα μηνύματα.